text: Ci Wiliyem Cyefoson Kelinton (Ikiris a sowal：Willian Jefferson Clinton), Itini i 1946 a mihecaan, saka falo a folad, saka safaw falo a romi’ad ko kahofocan ningra. manga’ay a panganganen to Piel Kelinton (Ikiris a sowal：Bill Clinton), O fing-kosi(pinkosi) ato sipikowan to sici no Amilika cingra, mararid cingra a malasakowan no tapang no Arkansas  a kanatal, nai 1979 a mihecaan tangasa to1981 a mihecaan, nani 1983 a mihecaan tangasa to 1992 a mihecaan, malatapang sawaraan no Amilika, o saka sepat polo’ ira ko tosa a rayray, nai 1993 tangasa to 2001 a mihecaan. Itini i 1975 a mihecaan, mararamod aci Hillary Kelinton, cecay ko wawa nangra to fafahiyan, ci Chelsea ko ngangan ningra. O tadakapah ho ci Kelinton, o safa ho ni Theodore Roosevelt Jr. aci John F. Kennedy, kaemang ho malatapang to cingra.